2020 yilning yanvar-sentabr holatiga, O‘zbekistondagi uy xo‘jaliklari tanlama kuzatuvlari ma’lumotlariga asosan 100 ta uy xo‘jaligiga to‘g‘ri keladigan mobil telefonlar soni 285 tani tashkil etmoqda. Bu haqda Davlat statistika qo‘mitasi axborot xizmati xabar berdi. Bu har bir oila uchun 2,8 tadan mobil telefon to‘g‘ri kelishini anglatadi. Ma’lumot uchun: 2010 yilda har 100 ta xo‘jalik uchun ushbu ko‘rsatkich 145 tani, 2015 yilda 234 tani tashkil etgan.